section_heading: Nuclear Blast Records (2014. – danas)
paragraph_text: Dana 21. travnja 2015. izjavljeno je da će uradak biti objavljen u srpnju, a skupina je otkrila naslovnicu za Hammer of the Witches koju je izradio latvijski postmodernistički umjetnik Arthur Berzinsh. Nuclear Blast službeno je objavio uradak 10. srpnja 2015. Na naknadnoj je svjetskoj turneji koja je počela krajem 2015. skupina održala više koncerata u Ujedinjenom Kraljevstvu nego u prethodnih osam godina, a početkom 2016. održala je nekoliko nastupa u Sjevernoj Americi.